Miklar tæknibreytingar í starfsemi HB Granda á Akranesi Samkvæmt úthlutun Fiskistofu á aflamarki fyrir nýbyrjað fiskveiðiár koma 42.653 þorskígildistonn í hlut skipa HB Granda . Alls var úthlutað 381.431 þorskígildistonnum að þessu sinni og er hlutdeild skipa HB Granda 11,2% . Úthlutunin miðast í flestum tilvikum við slægðan fisk . Vilhjálmur Vilhjálmsson forstjóri HB Granda segir fyrirtækið hvorki hafa keypt né selt aflaheimildir í fjölda ár . „ Heildarhlutdeild félagsins hefur engu að síður verið á töluverðri hreyfingu vegna þess að hún er metin eftir verðmæti fisktegunda eftir á og uppfærð í þorskígildi , “ segir Vilhjálmur en aflahlutdeild HB Granda er t.d. í karfa 30,5 - 31,7% eftir tegundum en tæp 5% í þorski . Sjá nánar viðtal við Vilhjálm Vilhjálmsson forstjóra HB Granda í sérblaðinu Áramót í útgerð , sem fylgir Skessuhorni sem kom út í dag . Í blaðinu er fjallð um komandi fiskveiðiár og það liðna , makrílinn og sitthvað fleira .